Diari Oficial de la Generalitat Valenciana


Sumari del DOGV 4477, del 09-04-2003 (2003/4148)

Informació pública de la suspensió de llicències en l'àmbit de la unitat d'execució en sòl urbà delimitada pels carrers mestre Aguilar, poeta Al Russafi, Francisco Sempere i plaça de Baró de Cortés.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4148


Organisme emissor
:   Ajuntament de València

Tipus de document
:   Anunci

Informació pública de la suspensió de llicències en l'àmbit de la unitat d'execució en sòl urbà delimitada pels carrers mestre Aguilar, poeta Al Russafi, Francisco Sempere i plaça de Baró de Cortés. [2003/S4148]
  
La Comissió de Govern en sessió ordinària celebrada el dia 14 de març de 2003 va adoptar el següent acord:
  
«Vistos els informes que obren en l'expedient, i amb el dictamen de la comissió informativa d'urbanisme, s'acorda:
  
Primer. Suspendre, de conformitat amb el que establix l'article 57.1 de la Llei Reguladora de l'Activitat Urbanística i en els articles 152 i 153 del Reglament de Planejament, a fi de facilitar l'estudi o reforma de les modificacions de l'ordenació urbanística vigent contingudes en les alternatives tècniques de programa d'actuació integrada presentades per les mercantils Promociones Baleares 2020, SL i Inmobiliaria Urbis, SL, l'atorgament de llicències de parcel·lació de terrenys, edificació, demolició i d'obertura, excepte les regulades en l'article 58.8 de la Llei Reguladora de l'Activitat Urbanística, en l'àmbit de la unitat d'execució proposat per les mercantils anteriorment esmentades, situada a l'illa delimitada pels carrers mestre Aguilar, poeta Al Russaffi, Francisco Sempere i Baró de Cortés de València.
  
Segon. La suspensió de llicències acordada implicarà, també, la dels acords aprovatoris de nous programes en l'àmbit afectat, segons establixen l'article 57.2 de la Llei Reguladora de l'Activitat Urbanística i 153 del Reglament de Planejament de la Comunitat Valenciana.
  
Tercer. S'exceptua d'esta suspensió, la part de la parcel·la edificable i de l'àmbit vial de servici de la llicència concedida per Resolució d'Alcaldia número U- 4309, de 22 de juny de 2000, per a la construcció d'habitatges al carrer de Francisco Sempere, núm. 8, que coincidisca amb la unitat d'execució proposada.
  
Quart. Aprovar expressament la interrupció dels expedients relatius a les sol·licituds de llicència que poguera tindre entrada en este ajuntament en el període que transcórrega fins a la publicació del present acord en el Diari Oficial de la Generalitat Valenciana.
  
Igualment, seran inadmeses a tràmit en el període que dure la suspensió, les sol·licituds de llicències de parcel·lació de terrenys, edificació, demolició i obertura, que poguera presentar-se dins de l'àmbit afectat per la suspensió, així com qualsevol altra alternativa tècnica de programa que poguera presentar-se o sotmetre's a informació pública pel procediment simplificat regulat en l'article 48 de la Llei Reguladora de l'Activitat Urbanística, dins d'este mateix àmbit.
  
Cinqué. Publicar el present acord en el Diari Oficial de la Generalitat Valenciana, i a partir d'este moment cobrarà efectivitat la suspensió acordada, de conformitat amb el que establix l'article 57.1 A) de la Llei Reguladora de l'Activitat Urbanística.
  
Sisé. Notificar el present acord als distints servicis municipals.»
  
Contra l'acte administratiu transcrit, que és definitiu en la via administrativa, podrà vosté interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des del dia següent de la recepció d'esta notificació.
  
Tot això sense perjuí que puga exercitar qualsevol altre recurs o acció que estime procedent.